गीतांजली शर्मा
गीतांजलि शर्मा (जन्म: 3 सितंबर 1984) भारतीय लोक नृत्य प्रतिपादक और कथक नृत्यांगना हैं। वह उमा डोगरा की शिष्या हैं। उमा जयपुर घराने के कथक उस्ताद पं॰ दुर्गा लाल की सबसे वरिष्ठ शिष्या थी। गीतांजलि 18 से अधिक वर्षों से भारत और विदेशों में नृत्य कर रही हैं। वह राष्ट्रीय युवा पुरस्कार (2010), संगीत नाटक अकादमी (2011) के उस्ताद बिस्मिल्लाह खान युवा पुरस्कार, उत्तर प्रदेश सरकार का सर्वोच्च पुरस्कार, यश भारती पुरस्कार (2015) और कई क्षेत्रीय और राष्ट्रीय स्तर के कई पुरस्कार प्राप्त कर चुकी हैं।